Diari Oficial de la Generalitat Valenciana


Sumari del DOGV 7340, del 18-08-2014 (2014/7731)

RESOLUCIÓ de 13 d'agost de 2014 de la Direcció General de Recursos Humans, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Valencià de Seguretat i Salut en el Treball (Invassat), Convocatòria número 43/2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/7731


Data del document
:   13-08-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 13 d'agost de 2014 de la Direcció General de Recursos Humans, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Valencià de Seguretat i Salut en el Treball (Invassat), Convocatòria número 43/2014. [2014/7731]  
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic (EBEP), i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis de desplegament d'este establiran els criteris per a determinar els llocs que per la seua especial responsabilitat i confiança puguen cobrir-se pel procediment de lliure designació amb convocatòria pública.  
Vist que hi ha un lloc de treball vacant en l'Institut Valencià de Seguretat i Salut en el Treball (Invassat), el sistema de provisió del qual és el de lliure designació, d'acord amb el que es disposa en l'article 102 de la Llei d'Ordenació i Gestió de la Funció Pública Valenciana i en les relacions de llocs de treball publicades, aprovades per Resolució d'esta direcció general de 13 de setembre de 2013 (DOCV 7112, 17.09.2013), per la qual s'adapta la classificació dels llocs de treball de l'Administració de la Generalitat a la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i al Decret 56/2013, de 3 de maig, del Consell, relacions de llocs de treball que han sigut actualitzades per Resolució de 27 de març de 2014 d'esta direcció general (DOCV 7246, 02.04.2014).  
Per això, fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, així com per l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Convocar per a la seua provisió pel sistema de lliure designació el lloc de treball número 28666, subdirector/a tècnic/a de l'Invassat.  
  
Segon  
Aprovar les bases que regiran esta convocatòria i que s'inclouen en l'annex I.  
  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes a comptar des de l'endemà de la publicació, o, alternativament, si no s'interposa l'esmentat recurs de reposició, interposar un recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 13 d'agost de 2014.- La directora general de Recursos Humans: Ana Brugger Navarro.  
  
  
  
  
  
ANNEX I  
Bases de la convocatòria  
  
Primera. Requisits de participació  
Podrà participar en esta convocatòria el personal funcionari de carrera de l'Administració de la Generalitat i el personal sanitari de la Generalitat que reunisca els requisits i les condicions que establix la normativa vigent i, en particular, els requisits per a la provisió del lloc de treball que es detalla en la base tercera d'esta resolució.  
  
Els requisits de participació hauran de reunir-se en la data de finalització del termini de presentació de sol·licituds i mantindre's fins a la presa de possessió.  
Estos requisits hauran d'acreditar-se dins del termini de presentació d'instàncies per mitjà de còpia de la documentació acreditativa del seu compliment degudament compulsada, llevat que consten anotats en el Registre de Personal de la Generalitat.  
  
Segona. Sol·licituds de participació  
La sol·licitud, adaptada al model que es publica en l'annex II i que es troba disponible en la pàgina web de la Generalitat (?www.gva.es?, guia Prop, ocupació pública), haurà de presentar-se en el termini de 10 dies naturals comptats des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria d'Hisenda i Administració Pública (c/ Sant Calze, 2 de València), en els dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Junt amb la sol·licitud, s'haurà de presentar un currículum on es facen constar les dades que es crega oportú posar de manifest i que siguen rellevants per a l'exercici de les funcions assignades al lloc de treball, i adjuntar-hi la documentació justificativa corresponent, llevat que conste anotada en el Registre de Personal de l'Administració de la Generalitat, i en este cas no en serà necessària l'aportació i serà suficient esmentar-la en la sol·licitud.  
Les persones participants que no tinguen la condició de personal funcionari de l'Administració del Consell hauran d'acreditar la seua condició i el compliment de la resta dels requisits per mitjà de còpia confrontada del nomenament o certificat de l'òrgan corresponent.  
Una vegada presentada la documentació en el registre d'entrada, es remetran la sol·licitud i el currículum, en format PDF, a l'adreça de correu electrònic ?provisio\_igsur@oab.wr?.  
  
Tercera. Lloc de treball convocat  
Número de lloc i denominació: 28983, subdirector/a tècnic/a de l'Invassat.  
Conselleria/Organisme: Invassat.  
Centre de destinació: Direcció de l'Invassat.  
Localitat lloc: Burjassot (València).  
Naturalesa: funcionarial.  
Sector: especial sanitari.  
Grup/Subgrup: A1.  
Cossos/Escales:  
A1-09 Superior tècnic de seguretat i salut en el treball de l'Administració de la Generalitat.  
A1-11 Superior tècnic d'enginyeria de camins, canals i ports de l'Administració de la Generalitat.  
A1-12 Superior tècnic d'enginyeria industrial de l'Administració de la Generalitat.  
A1-13 Superior tècnic d'enginyeria de mines de l'Administració de la Generalitat.  
A1-15 Superior tècnic d'enginyeria agrònoma de l'Administració de la Generalitat.  
A1-17 Superior tècnic d'enginyeria forestal de l'Administració de la Generalitat.  
A1-18 Superior tècnic d'arquitectura de l'Administració de la Generalitat.  
A1-25 Superior tècnic de prevenció de riscos laborals de l'Administració de la Generalitat.  
Complement de destinació: nivell 30.  
Complement específic: E050.  
Forma de provisió: lliure designació. Obert a personal sanitari al servici de la Generalitat.  
  
Funcions:  
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit.  
- Dirigir i coordinar les unitats inferiors.  
  
Quarta. Òrgan tècnic de provisió  
L'òrgan tècnic de provisió d'esta convocatòria tindrà la composició següent:  
Titulars:  
President: Juan Uriol Batuecas, Institut Valencià de Seguretat i Salut en el Treball (Invassat).  
Vocals:  
Esteban Santamaría Coria, Institut Valencià de Seguretat i Salut en el Treball (Invassat).  
José Luis Llorca Rubio, Institut Valencià de Seguretat i Salut en el Treball (Invassat).  
Marisa Viciano Aguirre, Conselleria d'Hisenda i Administració Pública.  
Vocal secretària: Ana Masiá Llorca, Direcció General de la Recursos Humans.  
  
Suplents  
President: José Vicente Ródenas Enrique, Institut Valencià de Seguretat i Salut en el Treball (Invassat).  
Vocals:  
Ángel Porcar Muñoz, Institut Valencià de Seguretat i Salut en el Treball (Invassat).  
José María Roel Valdés, Institut Valencià de Seguretat i Salut en el Treball (Invassat).  
Teresa Carrasco Mateu, Conselleria d'Hisenda i Administració Pública.  
Vocal secretari: Alfonso Rodríguez Villalba, Direcció General de la Recursos Humans.  
  
L'òrgan tècnic de provisió tindrà la consideració d'òrgan col·legiat de l'Administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quinta. Proposta d'adjudicació  
A la vista de les sol·licituds presentades, el/la titular de la direcció de l'Invassat emetrà un informe sobre la persona que, si és el cas, considere més idònia per a l'exercici del lloc de treball.  
Una vegada evacuat l'esmentat informe, l'òrgan tècnic de provisió, amb la comprovació prèvia del compliment dels requisits de provisió del lloc de treball i de les normes que regixen esta convocatòria, procedirà a formular la proposta d'adjudicació, que es farà pública en el tauler d'anuncis dels servicis centrals de València i dels servicis territorials de Castelló, Alacant i València, de la Conselleria d'Hisenda i Administració Pública, i en la pàgina web de la Generalitat (?www.gva.es?, guia Prop, ocupació pública), i es concedirà a les persones interessades un termini de 10 dies hàbils per a al·legar i justificar el que consideren pertinent.  
Les al·legacions es dirigiran a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, c/ Miquelet, 5, 46750 València.) en la forma establida en la base segona, i a l'adreça de correu electrònic ?provisio\_ognis@wij.bj-  
  
Finalitzat el termini d'al·legacions, l'òrgan tècnic de provisió estudiarà i resoldrà les possibles al·legacions i elevarà la seua proposta d'adjudicació a la Conselleria d'Economia, Indústria, Turisme i Ocupació.  
  
  
  
  
Sexta. Resolució de la convocatòria  
A la vista de l'anterior, el/la titular de la Presidència de l'Institut Valencià de Seguretat i Salut en el Treball (Invassat) resoldrà, de conformitat amb el que establix l'article 102 de la Llei d'Ordenació i Gestió de la Funció Pública Valenciana, bé la seua adjudicació a la persona que considere més idònia per a l'exercici del lloc de treball, bé que es declare desert el lloc, inclús havent-hi personal que reunisca els requisits exigits, si considera que cap persona en resulta idònia per a l'exercici.  
  
En el primer cas, la resolució haurà d'indicar expressament la data en què haurà d'efectuar-se la presa de possessió i, si és el cas, el cessament en l'actual lloc de treball.  
La dita resolució serà remesa a la Direcció General de Recursos Humans per a la seua publicació en el Diari Oficial de la Comunitat Valenciana.  
  
Sèptima. Termini de resolució  
Esta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.